1. TANTSIMINE
Paaristantsimine on kasulik tervisele ja ka teie suhtele. Tantsimise käigus olete teineteisele hästi lähedal ja heade tulemuste nimel peate tegema teineteisega koostööd. Tantsige koos ja nautige teineteise lähedust!
2. POKS
Poks muutub iga aastaga üha populaarsemaks spordialaks. Üha rohkem mehi ja ka naisi tegeleb poksiga, et parandada oma füüsist, tugevust, tasakaalu ja koordinatsiooni. Kui teile meeldivad väljakutsed, siis siirduge koos poksitrenni. Paarina võideldes vähendate stressi ja suurendate endorfiinide ehk õnnehormoonide hulka. Lahkute võitlusringist heatujuliste ja õnnelikena.
3. REKETIALAD
Reketialad, nagu squash, tennis, sulgpall ja isegi lauatennis, on vahvad sportmängud ja neid saab harrastada kahekesi koos paarina. Kui spordiala on teile uus, alustage koos treeneri juhendava käe all. Kui mäng on juba tuttav, liituge spordiklubiga ja võistelge teiste paaridega. Spordist saab lõbus ja sotsiaalne ajaveetmine.
4. AKROJOOGA
Akrojooga on dünaamiline ja mänguline paaris harrastatav spordiala, milles on seotud, nagu nimigi ütleb, jooga ja akrobaatika. Mitmed poosid nõuavad partneri tõstmist ja see nõuab koostööd ning vastastikust usaldust. Olge valmis tõsiseks koostööks, aga ka tõsiseks ühiseks naermiseks!
5. JALUTAMINE
Jalutamine on kõige lihtsam võimalus füüsiliseks aktiivsuseks. See on tasuta, ei vaja erivahendeid ja suurt eneseületust. Võimalusi on mitmeid, võite teha pika jalutuskäigu linnas või jätke linnamüra seljataha ja suunduge koos loodusesse, metsa või rabasse või mereranda. Loodus maandab stressi, saate mõnusa füüsilise koormuse, naudite teineteise seltskonda ja olete terved.